Քեթի Լոուս

Քեթի Քուին Լոուս (, ), ամերիկացի դերասանուհի, թատրոնի ռեժիսոր և կինոպրոդյուսեր։ Առավել հայտնի է Շոնդա Ռայմսի «Սկանդալ» (2012-2018) հեռուստասերիլում խաղացած Քուին Պերկինս դերով։

Կյանք և կարիերա 
Լոուսը ծնվել է Նյու Յորք քաղաքի Քուինս թաղամասում և 2004 թվականին առաջնաելույթ է ունեցել հեռուստատեսությամբ։ 2008-2009 եթերաշրջանում կանոնավոր դեր է ունեցել կարճատև ժամանակ գոյություն ունեցած «Խենթ փողեր» սերիալում, իսկ մեծ էկրանին հայտնվել է «Տրանսֆորմերներ։ Ընկածների վրեժը» և «Սուպեր 8» ֆիլմերում։ Լոուսը նաև հայտնվել է բազմաթիվ  այնպիսի հեռուստաշոուներում, ինչպիսիք են «Ծովային ոստիկանություն։ Հատուկ ստորաբաժանում», «Ուրվականների հետ խոսողը», «Կասլ», «Խուզարկու շունը», ինչպես նաև Շոնդա Ռայմսի «Գրեյի անատոմիան» և «Մասնավոր պրակտիկան»։ Լոուսը արվեստի բակալավրի աստիճանով ավարտել է Նյու Յորքի համալսարանը։

Լոուսը առավել հայտնի է Շոնդա Ռայմսի «Սկանդալ» հեռուստասերիլում իր դերի՝ Քուին Պերկինս/Լինդսեյ Դուայերի շնորհիվ։ Հեռուստասերիալում նկարահանվել է 2012 թվականից։ Մինչ այդ դեր ստանալը, Լոուսը Քոնի Բրիթոնի մոտ աշխատել է որպես դայակ և փոխել է նրա երեխայի տակդիրները։

2012 թվականի հունիսի 23-ից Քեթին ամուսնացած է դերասան Ադամ Շապիրոյի հետ։ Ամուսիններն ունեն որդի՝ Էլբի Քուին Շապիրոն (ծնվ․ 02․10․2017)։ Մինչ որդու ծնունդը՝ 2017 թվականի հոկտեմբերը, Լոուսը երեք ամսական հղիության ժամկետում վիժել է։

Ընտրված ֆիլմագրություն

Հեռուստատեսություն 
 Փրկիր ինձ (1 էպիզոդ, 2004)
 Ինչպես է պտտվում աշխարհը (ցերեկային սերիալ, 2004—2005)
 Առաջնորդող լույս (ցերեկային սերիալ, 2005)
 Վնասի վերահսկում (1 էպիզոդ, 2006)
 Առանց հետքի (1 էպիզոդ, 2006)
 Ծովային ոստիկանություն։ հատուկ ստորաբաժանում (1 էպիզոդ, 2007)
 Ուրվականների հետ խոսողը (1 էպիզոդ, 2008)
 Սվինգերների քաղաք (2 էպիզոդ, 2008)
 Հեշտ փող (կանոնավոր, 8 էպիզոդ, 2008—2009)
 Կասլ (1 էպիզոդ, 2009)
 Ազդեցություն (1 էպիզոդ, 2010)
 Մասնավոր պրակտիկա (1 էպիզոդ, 2010)
 Գրեյի անատոմիա (1 էպիզոդ, 2011)
 Խուզարկու շուն (1 էպիզոդ, 2011)
 Թանկ բժիշկ (1 էպիզոդ, 2012)
 Սկանդալ (կանոնավոր, 2012—2018)

Ֆիլմեր 
 Ռիկեր 2 (2008)
 Տրանսֆորմերներ։ Ընկածների վրեժը (2009)
 Պայմանագիր (2009)
 Արջը (2009)
 Սուպեր 8 (2011)
 Սրճարան (2011)
 Բաժանորդներ (2011)
 Ֆիլ Կոբբայի ընթրիքը չորս հոգու համար (2011)
 Ռալֆ (2012)
 Կողմնակի էֆեկտ (2013)

Ծանոթագրություններ 

Սեպտեմբերի 22 ծնունդներ
1981 ծնունդներ
Ամերիկացի դերասանուհիներ
Ամերիկացի կինոդերասանուհիներ
Ամերիկացի հեռուստատեսային դերասանուհիներ
21-րդ դարի դերասանուհիներ
Ամերիկացի թատերական ռեժիսորներ
Ամերիկացի կինոպրոդյուսերներ
21-րդ դարի ամերիկացի դերասանուհիներ
Նյու Յորքի համալսարանի շրջանավարտներ